A4-0078/97

Πρόταση απόφασης του Συμβουλίου που αφορά τη χορήγηση κοινοτικής εγγύησης στην Ευρωπαϊκή Τράπεζα Επενδύσεων σε περίπτωση ζημιών από δάνεια που έχουν χορηγηθεί για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότιος Αφρική) (COM(96)0586 - C4-0018/97 - 96/0278(CNS)

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 4α (νέα)

>Κείμενο μετά την ψηφοφορία στο ΕΚ>

εκτιμώντας ότι η έλλειψη καταλλήλων υποδομών στους τομείς των μεταφορών και των τηλεπικοινωνιών αποτελεί ένα από τα βασικά εμπόδια της ανάπτυξης του εξωτερικού και διαπεριφερειακού εμπορίου καθώς και της συνεργασία μεταξύ των χωρών της Λεκάνης της Μεσογείου και ότι, συνεπώς, η ΕΤΕπ θα πρέπει να εντατικοποιήσει τη δραστηριότητά της όσον αφορά τη χρηματοδότηση των προτύπων διασυνοριακών σχεδίων ώστε να προωθηθεί, αφενός, η συνεργασία, μεταξύ των κρατών μελών της Ένωσης και των τρίτων χωρών της Λεκάνης της Μεσογείου και, αφετέρου, η ανάπτυξη των σχεδίων των αποκαλουμένων ως σχεδίων «Νότου-Νότου»;

(Τροπολογία 2)

Δέκατη τρίτη αιτιολογική σκέψη

>Αρχικό κείμενο>

εκτιμώντας ότι τον Οκτώβριο 1996 το Συμβούλιο κατέληξε ότι ο συνολικός όγκος των δανείων των νέων εντολών της ΕΤΕπ και άλλων δανειοδοτικών αναγκών για τρίτες χώρες μέχρι το 1999 αναμένεται να ικανοποιηθεί από ένα επίπεδο κάλυψης των δανείων της ΕΤΕπ μεταξύ 65% και 75%; ότι η ΕΤΕπ καλείται να εξασφαλίσει, σε σημαντικό τμήμα των δανείων της, επαρκείς εγγυήσεις από τρίτους για τους εμπορικούς κινδύνους, με την εγγύηση του προϋπολογισμού να αφορά στην περίπτωση αυτή μόνο τους πολιτικούς κινδύνους που συνδέονται με τη μη μεταβίβαση των νομισμάτων, την απαλλοτρίωση, τον πόλεμο και τις κοινωνικές αναταραχές;

>Κείμενο μετά την ψηφοφορία στο ΕΚ>

εκτιμώντας ότι, το Νοέμβριο 1995, το Συμβούλιο Οικονομίας/Οικονομικών ζήτησε να μπορούν να επιμερίζονται οι κίνδυνοι των δανείων μεταξύ του προϋπολογισμού της ΕΚ και της Τράπεζας, ιδίως μέσω διαχωρισμού των πολιτικών και των εμπορικών κινδύνων; ότι η ΕΤΕπ καλείται να εξασφαλίσει, σε σημαντικό τμήμα των δανείων της, επαρκείς εγγυήσεις από τρίτους για τους εμπορικούς κινδύνους, με την εγγύηση του προϋπολογισμού να αφορά στην περίπτωση αυτή μόνο τους πολιτικούς κινδύνους που συνδέονται με τη μη μεταβίβαση των νομισμάτων, την απαλλοτρίωση, τον πόλεμο και τις κοινωνικές αναταραχές;

(Τροπολογία 3)

Αιτιολογική σκέψη 15α (νέα)

>Κείμενο μετά την ψηφοφορία στο ΕΚ>

εκτιμώντας ότι η ΕΤΕπ συνεργάζεται με άλλους διεθνείς χρηματοδοτικούς οργανισμούς που ασκούν δραστηριότητες στην Κεντρική και Ανατολική Ευρώπη, στις τρίτες χώρες της Λεκάνης της Μεσογείου, την Ασία και τη Λατινική Αμερική, για τη συγχρηματοδότηση των σχεδίων και ότι, στο πλαίσιο αυτό, είναι ανάγκη να εξασφαλισθεί όχι μόνο ο επαρκής συντονισμός αλλά και η καλύτερη προβολή της χρηματοδοτικής συνεισφοράς της Κοινότητας στη συγχρημαοδότηση των σχεδίων με τους εν λόγω οργανισμούς;

(Τροπολογία 4)

Αιτιολογική σκέψη 15β (νέα)

>Κείμενο μετά την ψηφοφορία στο ΕΚ>

εκτιμώντας ότι οι διαδικασίες αξιολόγησης των προγραμμάτων συνεργασίας της Κοινότητας με τις τρίτες χώρες αποτελούν ουσιώδες στοιχείο το οποίο επιτρέπει στις επιλέξιμες χώρες να επιταχύνουν την οικονομική τους ανάπτυξη για να εξασφαλίσουν την όσο το δυνατό πιό αποτελεσματική χρησιμοποίηση των πόρων και των εγγυήσεων του κοινοτικού προϋπολογισμού;

(Τροπολογία 5)

Άρθρο 1, παράγραφος 1

>Αρχικό κείμενο>

1. Η Κοινότητα παρέχει εγγύηση 65% στην Ευρωπαϊκή Τράπεζα Επενδύσεων, στην περίπτωση που η τελευταία δεν εισπράξει τις πληρωμές που αντιστοιχούν σε δάνεια τα οποία έχει αυτή χορηγήσει, σύμφωνα με τα συνήθη κριτήρια για επενδυτικά σχέδια που πραγματοποιούνται στις περιοχές της Κεντρικής και Ανατολικής Ευρώπης, στις τρίτες χώρες της Μεσογείου, στη Λατινική Αμερική και την Ασία και τη Νότιο Αφρική.

>Κείμενο μετά την ψηφοφορία στο ΕΚ>

1. Η Κοινότητα παρέχει εγγύηση 100% για πολιτικούς κινδύνους στην Ευρωπαϊκή Τράπεζα Επενδύσεων, στην περίπτωση που η τελευταία δεν εισπράξει τις πληρωμές που αντιστοιχούν σε δάνεια τα οποία έχει αυτή χορηγήσει, σύμφωνα με τα συνήθη κριτήρια για επενδυτικά σχέδια που πραγματοποιούνται στις περιοχές της Κεντρικής και Ανατολικής Ευρώπης, στις τρίτες χώρες της Μεσογείου, στη Λατινική Αμερική και την Ασία και τη Νότιο Αφρική.

>Αρχικό κείμενο>

Η εγγύηση αυτή περιορίζεται σε ένα ανώτατο όριο δανείων ύψους 6.825 εκατ. Ecu που κατανέμονται ως ακολούθως:

>Κείμενο μετά την ψηφοφορία στο ΕΚ>

Καθορίζεται ανώτατο συνολικό όριο 7.105 εκ. Ecu για τα δάνεια προς τις χώρες αυτές, που κατανέμονται ως ακολούθως:

>Αρχικό κείμενο>

- Κεντρ.και Ανατ. Ευρώπη 3.450 εκατ.

- Τρ. Μεσογειακές χώρες 2.100 εκατ.

- Λατ. Αμερική και Ασία 900 εκατ.

- Νότιος Αφρική 375 εκατ.

>Κείμενο μετά την ψηφοφορία στο ΕΚ>

- Κεντρ.και Ανατ. Ευρώπη 3.450 εκατ.

- Τρ. Μεσογειακές χώρες 2.310 εκατ.

- Λατ. Αμερική και Ασία 970 εκατ.

- Νότιος Αφρική 375 εκατ.

>Αρχικό κείμενο>

και καλύπτει μια περίοδο η οποία αρχίζει από την ημερομηνία κατά την οποία τίθεται σε ισχύ η απόφαση και λήγει στις 31 Δεκεμβρίου 1999. Αν στο τέλος της περιόδου αυτής τα δάνεια που έχει χορηγήσει η Τράπεζα δεν έχουν φθάσει το συνολικό ποσό που αναφέρεται ανωτέρω, η περίοδος θα παραταθεί αυτόματα κατά έξη μήνες.

>Κείμενο μετά την ψηφοφορία στο ΕΚ>

και καλύπτει μια περίοδο η οποία αρχίζει από την ημερομηνία κατά την οποία τίθεται σε ισχύ η απόφαση και λήγει στις 31 Δεκεμβρίου 1999.

Ο πολιτικός κίνδυνος που καλύπτεται από τον προϋπολογισμό της ΕΚ προκύπτει από τη μη μεταβίβαση των νομισμάτων, την απαλλοτρίωση, τον πόλεμο και τις κοινωνικές αναταραχές. Για κάθε χορηγούμενο δάνειο, η Επιτροπή και η ΕΤΕπ πρέπει να επισημαίνουν κατά πόσον υφίστανται πολιτικοί κίνδυνοι. Η Τράπεζα, αναλαμβάνοντας τον εμπορικό κίνδυνο, μπορεί να ασφαλίσει ένα μέρος της δανειοδότησής της με εγγυήσεις τρίτων για εμπορικούς κινδύνους.

Αν στο τέλος της περιόδου προαναφερόμενης στο προηγούμενο εδάφιο αυτής τα δάνεια που έχει χορηγήσει η Τράπεζα δεν έχουν φθάσει το συνολικό ποσό που αναφέρεται ανωτέρω, η περίοδος θα παραταθεί αυτόματα κατά έξη μήνες.

(Τροπολογία 6)

Άρθρο 3

>Αρχικό κείμενο>

Η Επιτροπή ενημερώνει το Ευρωπαϊκό Κοινοβούλιο και το Συμβούλιο κάθε χρόνο για τις πράξεις χορήγησης δανείων και συγχρόνως υποβάλλει αξιολόγηση της λειτουργίας του συστήματος και του συντονισμού μεταξύ των χρηματοδοτικών οργανισμών που δραστηριοποιούνται στην περιοχή.

>Κείμενο μετά την ψηφοφορία στο ΕΚ>

1. Η Επιτροπή ενημερώνει το Ευρωπαϊκό Κοινοβούλιο και το Συμβούλιο κάθε χρόνο για τις πράξεις χορήγησης δανείων και συγχρόνως υποβάλλει αξιολόγηση της λειτουργίας του συστήματος και του οικονομικού και κοινωνικού του αντικτύπου στις επιλέξιμές χώρες καθώς και του συντονισμού μεταξύ των χρηματοδοτικών οργανισμών που δραστηριοποιούνται στην περιοχή.

>Κείμενο μετά την ψηφοφορία στο ΕΚ>

2. Η Επιτροπή διασφαλίζει, με τη λήψη επαρκών μέτρων, την προβολή της χρηματοδοτικής συνεισφοράς της Ένωσης στις συγχρηματοδοτήσεις της ΕΤΕπ με άλλους διεθνείς χρηματοδοτικούς οργανισμούς. Η Επιτροπή και η ΕΤΕπ ενεργούν συντονισμένα για τον τρόπο εφαρμογής στην πράξη αυτής της αρχής

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη χορήγηση κοινοτικής εγγύησης στην Ευρωπαϊκή Τράπεζα Επενδύσεων σε περίπτωση ζημιών από δάνεια που έχουν χορηγηθεί για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότιος Αφρική) (COM(96)0586 - C4-0018/97 - 96/0278(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0586 - 96/0278(CNS) ((ΕΕ C13 της 14.1.97, σελ. 9)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0018/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Προϋπολογισμών και τη γνωμοδότηση της Επιτροπής Εξωτερικών Οικονομικών Σχέσεων (A4-0078/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.